CELEX: 62016CN0081
Language: fi
Date: 2016-02-12 00:00:00
Title: Asia C-81/16 P: Valitus, jonka Espanjan kuningaskunta on tehnyt 12.2.2016 unionin yleisen tuomioistuimen (viides jaosto) asiassa T-461/13, Espanja v. komissio, 26.11.2015 antamasta tuomiosta

4.4.2016   
            
            
               FI
            
            
               Euroopan unionin virallinen lehti
            
            
               C 118/21
            
         Valitus, jonka Espanjan kuningaskunta on tehnyt 12.2.2016 unionin yleisen tuomioistuimen (viides jaosto) asiassa T-461/13, Espanja v. komissio, 26.11.2015 antamasta tuomiosta
   (Asia C-81/16 P)
   (2016/C 118/22)
   Oikeudenkäyntikieli: espanja
   
      Asianosaiset
   
   
      Valittaja: Espanjan kuningaskunta (asiamies: A. Rubio González)
   
      Muu osapuoli: Euroopan komissio
   
      Vaatimukset
   
   
               —
            
            
               valitus on hyväksyttävä ja unionin yleisen tuomioistuimen 26.11.2015 antama tuomio T-461/13, Espanja v. komissio on kumottava
            
         
               —
            
            
               valtiontuesta SA.28599 (C 23/10 (ex NN 36/10, ex CP 163/09)), jota Espanjan kuningaskunta on myöntänyt maanpäällisen verkon digitaalitelevisiolle syrjäisillä ja vähemmän kaupungistuneilla alueilla (Castilla-La Manchan ulkopuolella) 19.6.2013 tehty komission päätös 2014/489/EU (1) on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Oikeudellinen virhe, joka liittyy yleishyödyllisen taloudellisen palvelun määrittelyä ja soveltamista jäsenvaltioissa koskevaan valvontaan. Altamark-tuomiossa (2) vahvistetun ensimmäisen edellytyksen osalta unionin yleinen tuomioistuin on kieltäytynyt varmistamasta, oliko komissio tutkinut kaikki asiassa merkitykselliset seikat arvioidakseen julkisen palvelun määritelmää. Samoin unionin yleinen tuomioistuin on jättänyt varmistamatta, oliko komissio tutkinut kaikki asiassa merkitykselliset seikat arvioidakseen Altmark-tuomiossa vahvistetun neljännen edellytyksen noudattamista. Siten unionin yleinen tuomioistuin on loukannut sitä harkintavaltaa, joka jäsenvaltiolla on julkisen palvelunsa järjestämisessä.
   
      Oikeudellinen virhe, joka koskee valtiontuen soveltuvuuden tuomioistuinvalvontaa. Ensinnäkin unionin yleinen tuomioistuin on pidättäytynyt valvomasta niiden seikkojen paikkansa pitävyyttä, joihin komissio on perustanut analyysinsä. Siten tuomiossa vähätellään komission käyttämien tietojen luotettavuuden, johdonmukaisuuden ja merkityksellisyyden valvontaa. Unionin yleinen tuomioistuin ei myöskään ole valvonut komission päätelmien pätevyyttä.
   
      (1)  EUVL L 217, s. 52.
   
      (2)  Tuomio Altmark Trans ja Regierungspräsidium Magdeburg, C-280/00, EU:C:2003:415.